આ વિશે હરિઓમનગરના રહેવાસી સંજય ગાવકરે મિડ-ડે LOCALને કહ્યું હતું કે ‘ડમ્પિંગ ગ્રાઉન્ડ બંધ થશે એ ખૂબ જ સારી વાત છે. જો આવું થશે તો હરિઓમનગર ટેન્શન-ફ્રી અને બીમારીમુક્ત થઈ જશે. બાળકોને તેમ જ તમામ રહેવાસીઓને રાહત મળશે. ડમ્પિંગ ગ્રાઉન્ડને કારણે હરિઓમનગરના જે ૫૦૦૦થી વધુ રહેવાસીઓ સમસ્યા ભોગવી રહ્યા છે તે દરેકને છુટકારો મળશે. અમને પૉલ્યુશન-ફ્રી અને સારું વાતાવરણ મળશે. ડમ્પિંગ ગ્રાઉન્ડને કારણે અમને અનેક સમસ્યા થઈ રહી છે એનાથી રાહત મળશે. આ ડમ્પિંગ ગ્રાઉન્ડને બંધ કરવા અમે રહેવાસીઓએ અનેક આંદોલનો કયાર઼્ છે. અનેક રાજકારણીઓ આમાં જોડાયા છે તેમ છતાં સમસ્યામાં નખનો પણ ફરક પડ્યો નથી. હવે જોવાનું એ છે કે મુખ્ય પ્રધાને કરેલી જાહેરાત બાદ સમયસર ડમ્પિંગ ગ્રાઉન્ડ પર કાર્યવાહી કરવામાં આવશે કે નહીં.’